แบงก์โน้ตส์
ขอแหลกประชุม ครม.ครั้งสุดท้ายวันนี้
20 ส.ค. 2554

ขอแหลกประชุม ครม.ครั้งสุดท้ายวันนี้ 
จะมีการพิจารณาปรับเปลี่ยนบอร์ดสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) ชุดใหม่ 7-8 คน 
จริงๆ คงไม่แปลกอะไร แต่ที่มันน่าสนใจคือ แทนที่จะเป็นบทบาทหน้าที่ของ คปภ. ในการประสานงานกับกรรมการใหม่ กลับตกเป็นหน้าที่ของกระทรวงการคลัง ไปซะงั้น เพราะผู้บริหาร คปภ.ต่างก็ไม่อยู่กันหมด
ที่ตลกร้ายกว่านั้น มีผู้บริหารของ คปภ.บางคน ขอพ่วงไป2 เงื่อนไข คือ ขอใช้สิทธิเช่นเดียวกับผู้ว่าการ ธปท. และเลขาธิการ ก.ล.ต. กะขอขึ้นเงินเดือนเพิ่มอีกร่วมแสนกว่าบาท 
อ้างว่าถูกกฎเหล็กห้ามไปอยู่บริษัทประกันไหนทั้งสิ้นเป็นเวลา 2 ปี หลังครบวาระ
ยั้ง...ยังไม่พอ ขอเงินก้นถุงกรณีพิเศษเหมือนผู้ว่าการ ธปท.ด้วย 
เขาเรียกว่าขอทิ้งทวนหรือเปล่าจ๊ะ... “เจ๊” เล่นเอากระทรวงการคลังมึนตึ้บ